Uuno

Uuno on suomalainen miehen nimi. Muun muassa muissa Pohjoismaissa sekä Virossa vastaava muoto on Uno. Uunon nimipäivä on suomenkielisessä almanakassa 25. kesäkuuta. Unon nimipäivä on ruotsinkielisessä almanakassa samana päivänä. Vuoden 2019 loppuun mennessä Uuno-nimen on Suomessa saanut 10 216 miestä ja muutama nainen. Yli puolet heistä on syntynyt vuosien 1900 ja 1920 välisenä aikana. Muodossa Uno nimi on Suomessa annettu 2 095 henkilölle.

Nimen on yleensä oletettu johtuvan italian tai espanjan lukusanasta uno, joka tarkoittaa lukua yksi, samoin kuin myös latinan sana unus. Eräät ruotsalaiset tutkijat ovat kuitenkin arvelleet sen olevan muunnos skandinaavisesta nimestä Une, joka oli keskiajalla naisen, mutta nykyisin miehen nimi ja joka johtunee vanhasta skandinaavisten kielten verbistä una, rakastaa.

Sanaa uuno käytetään myös joskus jonkinlaisena haukkumanimenä, jolla tarkoitetaan typerää, huonoälyistä, helposti jymäytettävää jne. Sana uuno on mainittu tällaisessa merkityksessä Nykysuomen sanakirjassakin.

Tunnettuja Uunoja ja Unoja

Luettelon henkilöt ovat suomalaisia, ellei toisin mainita.

Uuno Aarto, näyttelijä ja sanoittaja
Uuno Aittola, jääkärikapteeni
Uuno Alanko, kuvataiteilija ja arkkitehti
Uno Albrecht, mekaanisen teknologian professori 
Uno Aro, kuvanveistäjä
Uno Björklund, pääkonsuli, asianajaja, pankkiiri ja liikemies
Uno Boström, jääkärieverstiluutnantti
Uuno Brander, kansanedustaja ja ministeri (nuorsuomalainen, Edistyspuolue)
Uno Brummer, toimittaja, suomentaja ja kirjailija
Uno Cygnaeus (1810–1888), Suomen kansakoulun isä
Uno Dahl, juristi, kanslianeuvos ja urheiluvaikuttaja
Uno Donner, teollisuusjohtaja, insinööri ja antroposofi
Uno Ebrelius, ruotsalainen ooppera- ja konserttilaulaja
Uuno Eskola, kuvataiteilija
Uno Fagernäs, jääkärikenraalimajuri
Uno Forss, suomalainen järjestö- ja yritysjohtaja, maanviljelysneuvos
Uno Jakob Oskar Gadd, lakimies ja pankinjohtaja
Uno Godenhjelm, kamarikirjuri, postiekspeditööri ja toimittaja
Uno Grenner, korkeushyppääjä
Uno Hagberg, apteekkari
Uuno Hakola, liikennöintialan yrittäjä ja liikenneneuvos
Uuno Teodor Halminen, toimittaja ja poliitikko, Kokoomuksen puoluesihteeri 1919–1922
Uuno Hannula, kansanedustaja (Maalaisliitto), Lapin läänin maaherra 1945–1958
Uno Harva (alkujaan Holmberg), uskontotieteilijä
Uuno Mikael Heinonen, yrittäjä, yritysjohtaja ja liikenneneuvos
Uuno V. Helava, ilmakuvauskartoituksen kehittäjä
Uuno Helminen, rakennusmestari ja rakennusurakoitsija
Uno Hildén, poliitikko (RKP)
Uuno Hirvonen, kirjailija, nimimerkki Simo Penttilä
Uno Otto Honka, suomalainen koulunjohtaja ja valtiopäivämies
Uno Högnäs, Arnold Karén, kirjailija
Uuno F. Inkinen, maalari, somistaja ja mainosgraafikko
Uno Jansson, rehtori ja teollisuusneuvos
Uno Järvela, virolainen musiikin professori
Uuno Järvinen, jääkäriluutnantti
Uuno Kahma, kuuromykkäinkoulun johtaja ja suomentaja
Uuno Kailas, runoilija
Uuno Kansa, muistelmakirjailija
Uuno Karttunen, historiantutkija
Uuno Pekka Kekäläinen, kirjailija, nimimerkki Pietari Kekäle
Uno Khüry, konsuli ja Winterin maali- ja tapettitehtaiden toimitusjohtaja
Uuno Klami (1900–1961), säveltäjä
Uuno Koivisto, jääkäriluutnantti
Uuno Koivu, trumpetisti
Uuno Lemmikki Koskenranta, kelloseppämestari
Uuno Kokki, suomalainen yritysjohtaja ja kauppaneuvos
Uuno Koura, jääkärikapteeni
Uno Kurtén, vakuutusjohtaja ja valtiopäivämies
Uuno Laakso (1896–1956), näyttelijä
Uno Laht, virolainen kirjailija ja runoilija
Uno Lamminen, kilpa-autoilija
Uuno Laukka, valokuvaaja
Uuno Lehtisalo,  metsänhoitaja, yritysjohtaja ja metsäneuvos
Uno Ludvig Lehtonen, historiantutkija
Uno Lindbäck, jalkapalloilija
Uno Lindelöf, kielitieteilijä
Uuno Erkki Moisala, liikkeenjohdon asiantuntija, tutkija ja kirjailija
Unto (alk. Uuno) Mononen (1930–1968), säveltäjä
Uuno Montonen, näyttelijä
Uno Moring, kansakoulunopettaja ja säveltäjä
Uuno Nokelainen, poliitikko, TPSL:n puheenjohtaja 1970–1973
Uuno Nurmi, yliopettaja, oppikirjojen tekijä ja professori
Uuno Nurmi, kuvanveistäjä
Uno Nurminen, ay-poliitikko
Uno A. Nyberg, yrittäjä, yritysjohtaja ja teollisuusneuvos
Uno Onkinen, balettitanssija
Uno Paunu, pappi ja lähetysteologi
Uuno Peltoniemi, rehtori ja päätoimittaja
Uuno Pesonen, geodeetti
Uuno J. Peusa, opettaja, koulunjohtaja ja maanviljelysneuvos
Uuno Pietilä, luistelija
Uno Pihlström, elokuvaaja
Uuno Piirainen, jääkäri ja reservin luutnantti
Uno Pikarla, rakennusmestari, yritysjohtaja ja teollisuusneuvos
Uuno Poikonen, kuvanveistäjä
Uuno Pore, teosofi, Ruusu-Risti -yhdistyksen johtaja 1951–1982
Uuno Raatikainen, SDP:n kansanedustaja
Uuno Railo, yleisurheilija
Uuno Renvall, kirkkoherra ja kirjailija
Uno B. Roos, lyseon lehtori ja polaariretkikunnan havainnontekijä
Uuno Saarnio, filosofi, kirjastonhoitaja
Uno Salminen, suomenruotsalainen kirjailija
Uno Savola, diplomi-insinööri, yritysjohtaja ja vuorineuvos
Uno Alfons Saxén, kouluneuvos, valtiopäivämies ja tietokirjailija
Uno von Schrowe, runoilija
Uuno Uljas Seppä, lyseon lehtori ja tietokirjailija
Uno Serenius, ravintoloitsija, hotellinjohtaja, suojeluskuntalainen ja sotatuomari
Uuno Sinisalo, toimittaja, kirjailija ja kotiseutuneuvos
Uuno Taavi Sirelius, kansatieteen professori
Uno Sjöholm, vankeinhoitolaitoksen arkkitehti
Uuno Soldan, taidemaalari
Uno Stadius, kansanopiston johtaja, raittiusmies ja kirjailija
Uno Staudinger, liikemies, taiteen suosija ja mesenaatti
Uuno Suni, murhaaja
Uuno Särkelä (1903–1978), taidemaalari
Uuno Takki (1901–1968), moninkertainen ministeri, kansanedustaja ja Lahden kaupunginjohtaja
Uno Therman, kirjastonhoitaja
Uuno Tiirikkala, jääkärieversti
Uno von Troil, ruotsalainen Uppsalan arkkipiispa 1786–1803
Uuno Tuomela, yleisurheilija
Uuno Tuominen, historioitsija
Uuno Tupasela, Tupa-Uuno, kuplettilaulaja ja sanoittaja 
Uno Ullberg, arkkitehti
Uuno A. Varis, kirjailija ja suomentaja
Uuno Veirilä, moukarinheittäjä
Uuno Virranniemi, kansanedustaja (Maalaisliitto)
Uuno Voutilainen, kansanedustaja (SDP)
Uno Wahlroos, taidemaalari ja kivipiirtäjä
Uno Wallmo, ruotsalainen metsänhoitaja ja tietokirjailija
Uno Alfons Wasastjerna, suomalainen juristi ja valtiopäivämies
Uno Wegelius, lääninrovasti, opettaja, kirjailija ja yhteiskunnallinen vaikuttaja
Uno Westerholm, urheilutoimittaja, toimitusjohtaja
Uno Wikström (1897–1949), näyttelijä
Uno Zeipel, kuvittaja ja pilapiirtäjä
Uno Åhrén, ruotsalainen arkkitehti
Uno Öller, rautatievirkailija, Rautatiemuseon intendentti ja tietokirjailija

Kuvitteellisia Uunoja 
Kokemäen Uuno, koomikko Osmo Pertolan luoma hahmo
Uuno Laurila, rikollinen Väinö Linnan romaanissa Täällä Pohjantähden alla
Uuno Turhapuro, viihdetaiteilija Spede Pasasen luoma ja Vesa-Matti Loirin näyttelemä hahmo Spede Show’ssa sekä elokuvissa

Lähteet

Etunimet